OpenLLM-France/wikimedia huggingface dataset:
# East Garden City

East Garden City és una concentració de població designada pel cens dels Estats Units a l'estat de Nova York. Segons el cens del 2000 tenia 979 habitants.

## Demografia

Segons el cens del 2000, East Garden City tenia 979 habitants, 275 habitatges, i 243 famílies. La densitat de població era de 124,8 habitants per km².
Dels 275 habitatges en un 47,6% hi vivien nens de menys de 18 anys, en un 67,3% hi vivien parelles casades, en un 16,7% dones solteres, i en un 11,3% no eren unitats familiars. En el 10,5% dels habitatges hi vivien persones soles el 4,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,52 i el nombre mitjà de persones que vivien en cada família era de 3,69.
Per edats la població es repartia de la següent manera: un 31,4% tenia menys de 18 anys, un 6,8% entre 18 i 24, un 37,5% entre 25 i 44, un 17,9% de 45 a 60 i un 6,4% 65 anys o més.
L'edat mediana era de 33 anys. Per cada 100 dones de 18 o més anys hi havia 86,7 homes.
La renda mediana per habitatge era de 62.083 $ i la renda mediana per família de 70.048 $. Els homes tenien una renda mediana de 46.250 $ mentre que les dones 31.029 $. La renda per capita de la població era de 22.099 $. Entorn del 5,3% de les famílies i el 7,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Garden City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- East Garden City». American Fact Finder. Oficina del Cens dels Estats Units, 12-01-2010.
# Dunajská Lužná

Dunajská Lužná és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.

## Història

La primera menció escrita de la vila es remunta al 1230.
# Dunaysir

Dunaysir fou una antiga vila i fortalesa medieval, avui en territori de Turquia a uns 20 km al sud de Mardin, a la riba d'un rierol que desaigua al Khabur.
Fou probablement la fortalesa anomenada Adenystrai per Dió Cassi. La seva importància va arribar al segle xiii com a centre de caravanes (la Kosar del croats). Després va entrar en decadència i va passar a dependre de Mardin. Correspon a la moderna vila kurda de Koç Hişar.
# DuPont

* Per a altres significats, vegeu «Dupont».
DuPont (abreviació usual d'EI du Pont de Nemours and Co) és una empresa multinacional d'origen estatunidenca, dedicada fonamentalment a diverses branques industrials de la química, que actualment compta amb uns 59.000 empleats a tot el món, sent una de les més grans empreses de química del planeta (juntament amb altres com Basf o Dow Chemical Company). És famosa per haver desenvolupat materials tan coneguts com el vespel, el neoprè, el nylon, el plexiglàs, tefló, kevlar, el nomex, i el tyvek. A causa del seu costum de registrar com a marques els seus avenços, molts dels seus productes són encara més famosos que la mateixa companyia.
Va ser inaugurada el 19 juliol 1802 per Eleuthère Irénée du Pont de Nemours, prop de la ciutat de Wilmington (Delaware), Estats Units.
El març de 1988 l'empresa anuncià mitjançant Richard E. Heckert el seu canvi de parer respecte a continuar comercialitzant productes que generen clorofluorocarbonis, en el context de l'atenció que rebia el problema del forat de la capa d'ozó. Després d'anys negant que hi haguera raons per a deixar de comercialitzar aquests productes, a la segona meitat de març s'anuncià que pararien la comercialització d'aquests productes.
Una altra de les característiques que destaquen a aquesta empresa, és la seva immersió en el desenvolupament de biomaterials. Es tracta de desenvolupar materials que representin alternatives biològiques per a productes que es fabriquen actualment a la indústria química, principalment a partir del petroli. Ja han obtingut resultats reeixits generant polímers a partir del midó de blat de moro.

## Referències

* ↑ Glaberson, William «Behind Du Pont's Shift On Loss of Ozone Layer». New York Times, 26-03-1988 [Consulta: 30 maig 2018].

## Enllaços externs

* DuPont - Lloc web oficial (anglès)
# Echt-Susteren

Echt-Susteren (limburguès Ech-Zöstere) és un municipi de la província de Limburg, al sud-est dels Països Baixos. L'1 de gener del 2009 tenia 32.158 habitants repartits sobre una superfície de 104,60 km² (dels quals 1,49 km² corresponen a aigua). Limita al nord amb Maasgow i Roerdalen, a l'oest amb Maaseik, a l'est amb Waldfeucht i al sud amb Sittard-Geleen i Selfkant.

## Centres de població

| Nucli | Població |
| Echt | 7.757 |
| Susteren | 7.384 |
| Pey / Slek | 6.703 |
| Nieuwstadt | 3.345 |
| Koningsbosch | 1.696 |
| Roosteren | 1.568 |
| Sint Joost | 1.529 |
| Maria-Hoop | 1.390 |
| Dieteren | 828 |

## Administració

El consistori municipal consta de 23 membres, format des del 2006 per:
* Lijst Samenwerking, 6 regidors
* CDA, 5 regidors
* Algemeen Belang, 5 regidors
* PvdA, 2 regidors
* GroenLinks, 2 regidors
* Democraten Echt-Susteren: 2 regidors
* VVD, 1 regidor

## Enllaços externs

* www.echt-susteren.nl
# Echoes (sèrie de televisió)

Echoes és una sèrie de televisió australiana de Netflix protagonitzada per Michelle Monaghan i creada per Vanessa Gazy. Es va estrenar a Netflix el 19 d'agost de 2022.

## Sinopsi

Dues bessones idèntiques han intercanviat les seves vides durant anys, compartint una doble vida. Quan una d’elles desapareix inexplicablement, l’altra farà el que sigui per saber què ha passat.

## Repartiment
### Principal

* Michelle Monaghan com a Leni i Gina
* Matt Bomer com a Jack Beck
* Daniel Sunjata com a Charlie Davenport
* Ali Stroker com a Claudia
* Karen Robinson com a xèrif Louise Floss
* Rosanny Zayas com a ajudant del xèrif Paula Martinez
* Michael O'Neill com a Victor McCleary
* Celia Weston com a Georgia Tyler
* Gable Swanlund com a Mathilda "Mattie" Beck
* Jonathan Tucker com a Dylan James

### Recurrent

* Tyner Rushing com a Maria McCleary
* Madison Abbott com a Leni (petita)
* Victoria Abbott com a Gina (petita)
* Alise Willis com a Meg
* Maddie Nichols com a Natasha
* Lucy Hammond com a Claudia (petita)
* Onye Eme-Akwari com a Beau McMillan

## Referències

* 1 2 de la Torre, Toni. «Dualidad». El Món de la Tele, 14-08-2022. [Consulta: 18 agost 2022].
# El Cañavate

El Cañavate és un municipi de la província de Conca, a la comunitat autònoma de Castella-La Manxa.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | Francisco Blasco López | PSOE | 14/06/2003 |
| 2007 - 2011 | Manuela Herráiz Escudero | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Dugesia borneana

Dugesia borneana és una espècie de triclàdide dugèsid que viu a l'aigua dolça de Borneo. Els espècimens de D. borneana s'han trobat a un rierol poc profund a Sarawak i a un rierol de muntanya a una jungla del Mont Kinabalu, Sabah.

## Descripció

La forma general del cos de les D. borneana és allargada i aplanada dorso-ventralment. Els individus sexualment madurs poden arribar a mesurar fins a 17-20 mm de longitud i 3 mm d'amplada. El cap és ample i de forma subtriangular per la presència d'unes aurícules amples amb les puntes esmussades. Tenen dos ulls envoltats per pegats sense pigment. Els òrgans sensorials de les aurícules, sense pigment, es troben als dos costats del cap. La superfície dorsal del cos de D. borneana és d'un color marró grisenc uniforme amb abundants pigments foscos molt petits. Presenten una línia fosca poc definida al mig del dors. La superfície ventral és més clara que la dorsal, d'un color marró clar.
Com a la resta de Dugesia, la boca i el porus genital es localitzen a la part ventral. La papil·la peniana és lleugerament asimètrica. La vagina està ben desenvolupada i el canal de la bursa és molt llarg.

## Hàbitat

Els espècimens a partir dels quals es va fer la descripció de D. borneana es van trobar a un petit rierol d'aproximadament un metre d'amplada a 1000 m d'altitud, de corrent suau i aigua molt neta. El fons estava cobert de còdols. Aquest rierol és una font del Sungai Janglang (o Jalan), un afluent del Sungai Anap, situat al peu del Mont Kana, Sarawak-IV a Borneo. Posteriorment es van trobar exemplars de la mateixa espècie a 1600 metres en un rierol de muntanya al Parc Nacional del Kinabalu, Sabah, al nord de Borneo. Quan es van collir, al de desembre de l'any 1972, la temperatura de l'aigua era de 16 °C.

## Referències

* 1 2 3 4 5 Kawakatsu, Masaharu «Report on freshwater planaria from Borneo» (en anglès). Contributions from the Biological Laboratory, Kyoto University, Kyōto, 23, 1972, pàg. 115-122.
* 1 2 3 4 Kawakatsu, Masaharu; Ogawa, Genchu «Additional report on freshwater planarians from North Borneo, Malaya, Sri Lanka, India, and South Africa» (en anglès). The Bulletin of Fuji Women's College, Sapporo (Series II), 12, 1974, pàg. 69-86.
* ↑ Kawakatsu, Masaharu; Mitchell, Robert W. Catherine Mary Yule i Hoi-Sen Yong. Freshwater invertebrates of the Malaysian Region [Invertebrats d'aigua dolça de la regió de Malàisia] (en anglès), 2004, p. 55-65. ISBN 9834193602.
Espècies de Dugesia :
# Economia d'Aruba

El turisme és la principal activitat econòmica d'Aruba, seguit de l'activitat bancària i el refinatge de petroli. La ràpida expansió del turisme en els últims anys va resultar en l'expansió també d'altres activitats. Més d'1,5 milions de persones visiten l'illa tots els anys, 75% d'aquests turistes originaris dels Estats Units. La construcció civil continua la seva expansió, i la capacitat actual dels hotels és 5 vegades més que en 1985.
La refineria de petroli va ser reoberta en 1993 creant noves ocupacions i ajudant el creixement econòmic i el comerç exterior. El govern va donar prioritat en les Corts al pressupost i a la reducció dels dèficits comercials.

## Referències

* 1 2 https://www.cia.gov/library/publications/the-world-factbook/geos/aa.html Arxivat 2011-06-04 a Wayback Machine.
# Genii Capital

Genii Capital és una empresa d'inversió amb seu a Luxemburg, propietària de l'equip Lotus de F1 des de 2010 (en aquell moment conegut com a Renault).

## Fórmula 1

El 16 de desembre de 2009, es va anunciar que l'empresa compraria el 75% per cent de les accions de l'equip Renault F1, de la F1. Gérard Lopez és el membre del consell clau en l'empresa. Un any més tard, el 8 de desembre de 2010, Renault i Genii Capital arriben a un acord per adquirir el 25% de l'equip que li quedava en propietat a la marca francesa, per la qual cosa la marca Renault desapareixia de nou com a constructora del mundial de Fórmula 1 i passava a ser només subministradora de motors. Posteriorment es va arribar a un acord amb Proton (propietària de Lotus Cars) per a temes de patrocini, i l'equip va canviar de nom a Lotus Renault, qui per exemple, va competir la temporada 2011 amb els mítics colors negre i or.
L'escuderia també és la patrocinadora principal de l'escuderia txeca Charouz Racing que competeix en campionats com la Fórmula Renault 3.5.

## Referències

* ↑ Renault anuncia su alianza con Genii Capital
* ↑ «El Grupo Lotus y el Genii Capital se asocian con Renault». Arxivat de l'original el 2015-12-08. [Consulta: 29 abril 2021].

## Enllaços externs

* Genii Capital - Lloc web oficial
# Xavier de Bétera

Xavier Benedito Casanoves, més conegut com a Xavier de Bétera és un jove cantaor de cant valencià d'estil.
Amb 7 anys va començar el seu aprenentatge de la mà de Vicent Izquierdo, el Naiet de Bétera i s'endinsa en el folk per primera vegada a la Fira Mediterrània de Manresa l'any 2012. El cant d'estil ha estat present sempre a l'àmbit familiar; de fet, l'avi de Xavier era nebot de Joan Casanoves Xiquet de Bétera. Llicenciat en Comunicació Audiovisual, supera l'any 2014 el Màster Universitari de Música a la Universitat Politècnica de València i des de l'any 2015 és el primer professor de cant valencià en Conservatori Professional de Música “José Manuel Izquierdo” de Catarroja.

## Discografia

* Home Romancer (Mes de mil, 2015) amb Pep Gimeno Botifarra, Hilari Alonso i Naiet Cirerer
* Empremptes (Temps record, 2019)

## Referències

* ↑ Monje, Carlos. «Empremtes – Xavier de Bétera» (en castellà). Diario Folk, 27-05-2019. [Consulta: 30 març 2020].
* ↑ Programa Fira Mediterrània Manresa, 18/9/2012, p. 38 [Consulta: 30 març 2020].
* ↑ «Xavier de Bétera ens dona a conèixer el seu nou projecte Empremtes». Betera.com, 01-02-2020. [Consulta: 30 març 2020].
* ↑ «Home Romancer (Xavier de Bétera, Pep Gimeno 'Botifarra', Hilari Alonso, Naiet cirerer)». [Consulta: 19 maig 2019].
* ↑ Hernàndez, Xavi. «Xavier de Bétera: "Cada vegada hi ha més gent jove interessada en el cant valencià"». Enderrock, 26-02-2019. [Consulta: 29 març 2020].
# Glicopèptid

Els glicopèptids o glucopèptids (en anglès, glycopeptides) són pèptids que consten de grups carbohidrat (glicans) units covalentment a residus de cadenes d'aminoàcids que constitueixen el pèptid. Les glicoproteïnes tenen un paper clau en la biologia, per exemple en la fecundació, el sistema immunitari, el desenvolupament del cervell, el sistema endocrí i la inflamació. La síntesi química de glicopèptids proporciona als investigadors sistemes per elucidar la funció dels glicans en la natura i la seva aplicació en productes terapèutics. Algunes d'aquestes molècules són usades en medicina per les seues propietats antimicrobianes (antibiòtics glicopèptids) o antitumorals (bleomicina).

## Vegeu també

* Antibiòtic glicopèptid

## Referències

* ↑ Talbot, P.; Shur, B. D.; Myles, D. G., Cell adhesion and fertilization: Steps in oocyte transport, sperm-zona pellucida interactions, and sperm-egg fusion. Biology of Reproduction 2003, 68, (1), 1-9.
* ↑ Rudd, P. M.; Elliott, T.; Cresswell, P.; Wilson, I. A.; Dwek, R. A., Glycosylation and the immune system. Science 2001, 291, (5512), 2370-2376.
* 1 2 3 Varki, A., Biological Roles of Oligosaccharides - All of the Theories Are Correct. Glycobiology 1993, 3, (2), 97-130.
* ↑ Bertozzi, C. R.; Kiessling, L. L., Chemical glycobiology. Science 2001, 291, (5512), 2357-2364.
# Gymnothorax afer

Gymnothorax afer és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 100 cm de longitud total.

## Distribució geogràfica

Es troba des de Mauritània fins a Namíbia.

## Referències

* 1 2 FishBase (anglès)
* ↑ Smith, D.G. i E.B. Böhlke, 1990. Muraenidae. p. 136-148. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 1.
# Elena Mauti-Nunziata

Elena Mauti-Nunziata (Palma Campania, 28 d'agost de 1946 - 22 de juliol de 2024) va ser una cantant d'òpera italiana.

## Biografia

Va estudiar inicialment al Teatro Lirico Sperimentale de Palerm, on va tenir de professora a Gina Cigna, i va fer el seu debut oficiós en Sicília com a Musetta en La bohème de Giacomo Puccini. El seu primer èxit va tenir lloc a Palerm en I Puritani de Vincenzo Bellini. Com a soprano lírica, va guanyar fama interpretant la Violetta de l'òpera La traviata de Giuseppe Verdi en una producció notable a Madrid en 1977, i després interpretant el popular paper de Nedda de l'òpera Pagliacci de Ruggero Leoncavallo. A la primera d'aquestes obres, escenificades al Teatro de la Zarzuela, va participar també el tenor Alfredo Kraus. Ambdós van ser contractats per fer substitucions de darrer moment, car els cantants inicialment previstos (Maddalena Bonifacio i Gianni Raimondi) no es trobaven en condicions de cantar.
En el Gran Teatre del Liceu va actuar en febrer de 1977, interpretant l'Otello de Verdi juntament amb Plácido Domingo. Altres actuacions notables inclouen interpretacions de Madama Butterfly de Puccini i Il trovatore i La forza del destino de Verdi. Va acabar la seva carrera internacional interpretant la Magda de La Rondine i la Tosca de Puccini, tot i que durant la dècada del 1990 va actuar de nou al Teatro Regio de Torí en l'òpera Francesca da Rimini.
A finals de la dècada del 1990, mentre encara tenia una bona salut vocal, Elena Mauti-Nunziata va deixar els escenaris d'òpera amb un concert de comiat en Brescia, on va cantar el final de l'acte primer de La traviata.

## Referències

* ↑ «Elena Mauti-Nunziata Interview with Bruce Duffie . . . . . . . . .». [Consulta: 1r agost 2024].
* ↑ Salazar, Francisco. «Obituary: Italian Soprano Elena Mauti Nunziata Dies at 77» (en anglès americà), 23-07-2024. [Consulta: 1r agost 2024].
* ↑ Reverter, Arturo «De Madrid al cielo» (en castellà). Ritmo - Revista musical ilustrada, 01-07-1977, pàg. 53 [Consulta: 1r agost 2024].

## Bibliografia

* McClean, Eric, "Montreal Opera confident as it maps out future", The Montreal Gazette, 24 de març de 1984, p. C2
* Metropolitan Opera, Performance Record:Mauti-Nunziata, Elena (Soprano) Arxivat 2016-03-03 a Wayback Machine. en la base de dades del Metropolitan Opera
* Rich, Maria F. (ed.), "Mauti Nunziata, Elena". Who's Who in Opera, Arno Press, 1976, p. 350. ISBN 0-405-06652-X
* New York Times, "Soprano Sings Mimi In Her Debut at Met", 7 de novembre de 1977, p. 43
* Zurletti, Michelangelo, "Con un Trovatore guerriero Verdi e tornato all'Arena", La Repubblica, 6 de juliol de 1985, p. 21
# Rutili Llop (gramàtic)

Rutili Llop (llatí: Rutilius Lupus; probablement el praenomen era Publius, en català Publi) va ser un retòric romà del segle i aC. Era probablement fill del tribú de la plebs i pretor Publi Rutili Llop.
El seu nom consta en un tractat de retòrica, dividit en dos llibres, titulat De Figuris Sententiarum et Elocutionis, que sembla una abreviació del llibre de Gòrgies d'Atenes σχῆμα διανοίας καὶ λέξεως. Gòrgies era un dels preceptors de Ciceró. El llibre és valuós per les nombroses traduccions que conté d'antics escriptors grecs dels quals se n'ha perdut l'obra.

## Referències

* ↑ [https://quod.lib.umich.edu/m/moa/acl3129.0002.001/851?rgn=full+text;view=image;q1=LupusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 841. ]
# Dària (nom)

Dària (en rus: Дарья) és un prenom femení utilitzat, predominantment, als països predominantment ortodoxos d'Europa oriental. Fou popularitzat per Santa Daria. Hi ha dues teories sobre el seu origen: una en fa la versió femenina del nom persa «Darios», mentre que l'altre en fa la forma russa del nom grec «Dorotea».
# Guillem Trabal i Tañá

Guillem Trabal i Tañá (Les Masies de Voltregà, 11 de juny de 1979) és un exjugador d'hoquei sobre patins català, que jugava a la posició de porter.
Considerat un dels millors porters del món, començà a jugar al Club Patí Voltregà, club on debutà al primer equip l'any 1994, essent fitxat l'any 2002 pel Lleida Llista Blava. L'any 2004 va ser fitxat pel Reus Deportiu. La temporada 2010-2011 fou escollit, juntament amb Marc Gual, com a millor jugador de la lliga espanyola. L'any 2013, després de nou temporades al Reus Deportiu, fitxà per l'equip portuguès de l'Sport Lisboa e Benfica. L'any 2018 fitxa pel Hockey Valdagno.
El 5 de juny de 2019 fa oficial la seva retirada definiva com a jugador.

## Palmarès
### CP Voltregà

* 1 Copa de la CERS (2001/02)

### Reus Deportiu

* 1 Copa Intercontinental (2010)
* 1 Copa Continental (2009)
* 1 Copa d'Europa (2008/09)
* 1 Supercopa espanyola (2005/06)
* 1 OK Lliga / Lliga espanyola (2010/11)
* Copa del Rei / Copa espanyola (2006)

### SL Benfica

* 1 Copa Intercontinental (2014)
* 1 Copa Continental (2013)
* 1 Copa d'Europa (2015/16)
* 2 Lligues portugueses (2014/15, 2015/16)
* 3 Copes portugueses (2013/14, 2014/15, 2015/16)

### Selecció espanyola

* 6 Campionats del Món "A" (2001, 2005, 2007, 2009, 2011, 2013)
* 6 Campionats d'Europa (2000, 2002, 2004, 2008, 2010, 2012)
* 5 Copes de les Nacions (1999, 2001, 2003, 2005, 2007)

## Llibres publicats

* El portero de hockey patines : de la iniciación al alto rendimiento (2019, Editorial Círculo Rojo)

## Referències

* 1 2 «Guillem Trabal i Tañá». Enciclopèdia de l'esport català. Barcelona: Grup Enciclopèdia Catalana.
* ↑ Justribó, Joan. «Trabal ficha por el Cirsa Lleida» (en castellà). El Mundo Deportivo, 28-03-2002. [Consulta: 11 setembre 2008].
* ↑ López, E. «Resultado que hace justicia» (en castellà). El Mundo Deportivo, 14-03-1994. [Consulta: 11 setembre 2008].
* ↑ Gallén, Carles. «La selección catalana ya piensa en Portugal» (en castellà). El Mundo Deportivo, 17-12-2002. [Consulta: 11 setembre 2008].
* ↑ Justribó, Joan. «España pone en juego su corona en Portugal» (en castellà). El Mundo Deportivo, 27-09-2003. [Consulta: 11 setembre 2008].
* ↑ Moncayo, C. «Guillem Trabal, al Reus» (en castellà). El Mundo Deportivo, 12-02-2004. [Consulta: 11 setembre 2008].
* ↑ «El sadurninenc Marc Gual, millor jugador de l'OK Lliga». Lafura.cat, 16-06-2011. Arxivat de l'original el 2018-06-25. [Consulta: 7 desembre 2011].
* ↑ «Benfica contrata Guillem Trabal» (en portuguès). Record.xl.pt, 04-07-2013. [Consulta: 9 maig 2016].
* ↑ «Guillem Trabal continuará su carrera en Italia» (en castellà). Hockeyasturias, 02-06-2018. [Consulta: 5 maig 2019].
* ↑ «Trabal deixa el seu lloc sota els pals i es retira». L'esportiu, 06-06-2019. [Consulta: 6 juny 2019].
# Gran Premi d'Espanya de Motocròs 250cc 1982

L'edició de 1982 del Gran Premi d'Espanya de Motocròs 250cc fou la 21a d'aquesta prova. Organitzat per la Penya Motorista 10 x Hora, el Gran Premi era la segona prova del Campionat del Món d'aquell any i tingué lloc el cap de setmana del 24 i 25 d'abril al Circuit del Vallès, en terrenys de l'antiga Mancomunitat Sabadell-Terrassa (actualment dins el terme municipal de Terrassa). Hi participaren 40 pilots de 17 països diferents (tres dels quals catalans) i hi assistiren nombrosos espectadors.

## Curses
### Primera mànega

| Posició | Pilot | Motocicleta |
| 1 | Rolf Dieffenbach | Honda |
| 2 | Matti Tarkkonen | Yamaha |
| 3 | Jaroslav Falta | ČZ |
| 4 | Mike Guerra | Husqvarna |
| 5 | Georges Jobé | Suzuki |
| 6 | Hans Maisch | Maico |
| 7 | David Watson | Yamaha |
| 8 | Kees van der Ven | KTM |
| 9 | Danny LaPorte | Yamaha |
| 10 | Vilem Toman | Suzuki |

### Segona mànega

| Posició | Pilot | Motocicleta |
| 1 | Mike Guerra | Husqvarna |
| 2 | Georges Jobé | Suzuki |
| 3 | Kees van der Ven | KTM |
| 4 | Heinz Kinigadner | Yamaha |
| 5 | Vilem Toman | Suzuki |
| 6 | David Watson | Yamaha |
| 7 | Jean-Claude Laquaye | SWM |
| 8 | Magnus Nyberg | Suzuki |
| 9 | Soren Mortensen | KTM |
| 10 | Danny LaPorte | Yamaha |

## Classificació final

| Posició | Pilot | Motocicleta | Punts |
| 1 | Mike Guerra | Husqvarna | 5 |
| 2 | Georges Jobé | Suzuki | 7 |
| 3 | Kees van der Ven | KTM | 11 |
| 4 | David Watson | Yamaha | 13 |
* ↑ La quarta posició de Watson no ha pogut ser documentada, és una mera deducció en funció dels resultats comprovats. Hi ha la possibilitat que aquest lloc l'ocupés Matti Tarkkonen.

## Referències

* ↑ «Los participantes en el G.P.» (PDF) (en castellà). Hemeroteca. El Mundo Deportivo, 25-04-1982. [Consulta: 8 agost 2014].
* ↑ «Guerra en el G.P. de España de Motocross» (PDF) (en castellà). Hemeroteca. El Mundo Deportivo, 26-04-1982. [Consulta: 8 agost 2014].

### Bibliografia

* «Ficha técnica» (PDF) (en castellà). Hemeroteca. El Mundo Deportivo, 26-04-1982. [Consulta: 8 agost 2014].